شەفەق نيوز/ سەرچەوەیگ وەرپرس، ئمڕوو پەنجشەممە،خەوەردا ک کاروانیگ پاڵپشتی لۆجستی سەروە هاوپەیمان ناودەڵەتی کەفتە وەر تەقینەوەیگ لە باکوور بەغداد پایتەخت.
سەرچەوەگە ئەرا ئاژانس شەفەق نیوز وت^ بومبیگ دروسکریاگ تەقیە بان کاروانیگ پاڵپشتی سەروە هاوپەیمان ناودەڵەتی لە مەوقەی رەدبۊنی وەبان ری زۊینەی مشاهدەبلە باکوور بەغداد پایتەخت.
سەرچەوەگە دیاری کرد ک تەقینەوەگە نەۊیە هووکار زەخمداری کەسیگ لە کاروانەگە و ری خوەی تەواو کرد.
